MUNICIPIUL SATU MARE

CABINET VICEPRIMAR
Nr. 59619/19.10.2026 
Băbțan Raul Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa                  în promovarea unui proiect de hotărâre având ca obiect „aprobarea vânzării                    unui imobil - teren situat în Municipiul Satu Mare, str. Aron Pumnul nr. 18”, în susținerea căruia formulez prezentul:
REFERAT DE APROBARE

Prin cererea înregistrată la instituția noastră sub nr. 12114/22.02.2024, numitul Asztaloș Francisc, solicită cumpărarea terenului proprietatea privată a Statului Român în suprafață de 2.131 mp, reprezentând cota de 2.131/2.202 părți înscris în CF nr. 193293 Satu Mare sub nr. cadastral 193293 aferent imobilul - construcție situat în  Satu Mare, str. Aron Pumnul nr. 18, jud. Satu Mare.
În susținerea cererii s-a depus documentația cadastrală denumită ”Plan                               de amplasament și delimitare a imobilului”, vizată de O.C.P.I. Satu Mare                        sub nr. 71501/15.06.2026, întocmită de persoană fizică autorizată A.N.C.P.I.                      ing. Ijac Denisa - Ramona, din care reiese faptul că pe terenul identificat sub                          nr. cadastral 193293 (nr. top vechi 4262/5) este amplasată o casă de locuit C1, iar pe parcela de teren identificată sub nr. top vechi 4262/6 este edificată o altă construcție, ambele situate pe str. Aron Pumnul nr. 18. 

Conform memoriului tehnic executat de persoană fizică autorizată A.N.C.P.I. ing. Ijac Denisa - Ramona, terenul care face obiectul prezentului proiect de hotărâre este reprezentat în natură de curtea casei petentului, situată pe str. Aron Pumnul nr. 18. 
Potrivit extrasului de CF nr. 193293 Satu Mare cu nr. cadastral 193293               (nr. CF vechi 1628 Satu Mare cu nr. top 4262/5), o cotă de 71//2.202 părți din teren și construcția sunt proprietatea solicitantului Asztaloș Francisc, iar diferența de teren în cotă de 2.131/2.202 părți se află în proprietatea privată a Statului Român.
Totodată numiții Asztaloș Francisc și Asztaloș Iuliana, conform înscrierilor din extrasul de CF nr. 174945 Satu Mare (nr. CF vechi 21856 Satu Mare) cu                  nr. top 4262/6, au înscris un drept de proprietate asupra unei construcții cu destinația de casă, împreună cu terenul aferent, în suprafață de 100 mp, situate              pe str. Aron Pumnul nr. 18.
Din Certificatul de atestare fiscală pentru persoane fizice emis de Direcția de Impozite și Taxe Locale Satu Mare, reiese faptul că imobilul proprietatea petentului și terenul care face obiectul vânzării sunt înregistrate în evidențele fiscale.
Documentația a fost completată cu declarații pe proprie răspundere prin care petentul își dă acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu are cunoștință de existența vreunui litigiu pe rolul instanțelor de judecată privind imobilul în cauză.

Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.
După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar și prin urmare poate face obiectul vânzării în baza prevederilor legale.

Urmare a considerentelor de mai sus se propune vânzarea în favoarea petentului Asztaloș Francisc, a cotei de 2.131/2.202 părți  din terenul înscris în CF nr. 193293 Satu Mare sub nr. cadastral 193293, cu categoria de folosință „curți construcții”.
Prețul de vânzare a fost stabilit conform prețurilor prevăzute în raportul              de evaluare a terenurilor cu categoria de folosință „curți construcții”, situate                  pe strada Aron Pumnul, care constituie Anexă la Hotărârea Consiliului Local                     Satu Mare nr. 249/ 24.09.2026.
Date fiind considerentele de mai sus și fiind îndeplinite prevederile                   art. 364 din O.U.G nr. 57/2019 privind Codul administrativ, cu modificările                      și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

